Siwl a memmis n umazigh war tghima d aqdrun
Ini awar nnec ghaf isxsyen isfdvawn
Cek oemmars war tedjid zi lmajus
War tirad tafitast di tarwa n ragnus
Mani ma idja wazul tsighd az d afus.
Siwl a memmis n umazigh tigwdi maymmi
Ina sn ncin narzzu ad nini ncin, narzzu ad
niri
Amzruy nnegh war idji d tamacaput n tayri
Tidett nnegh war tdji d taqssist tssudvus
asseymi.
Siwl a memmis n umazigh i idves maymi
Siwl x tiqqest i c iggin tghufi
Srehmen d ghar k tamddit qber ma ad tghri
Mjarn ac tanwact qber ma ad tghmi.
Siwl a memmis n tmazight i wamnus maymi
Ina sn tirlli nswi t d acffay zi temzvi
Maymi iqnen tirja nec s susghun n wari
Uyren t s wukku di tjnwin n urumi.
Jjin cek tssittimed ghar tyar n tziri di
tmura n regnus
Ggin ac imawsn qber ma ad tbdid
Arbun xafk ticmussin n wemnus
Ggin ac tacmant qber ma ad tinid.
Siwl a memmis n umazigh i wsqar maymi
Wer trajid ad c d yar ad xafk issiwr ad c d
yar tirelli
Rjdud negh war djin zeg rebraben war sfitsen
tiniba
Rjdud negh war djin zi lmajus war sewten
iniba.
Siwr a memmis n ntmazight war tghima d
aqdrun
Kkes xafk asnnan d tzeggûrt i xafk zzvun
Ina sn ncin d iwdan n tirelli
War nennum tudart n uskkum d umarzi.
kab_Latn zsm_Latn dik_Latn kab_Latn kab_Latn kab_Latn kab_Latn eus_Latn kab_Latn kab_Latn por_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn som_Latn kab_Latn bam_Latn kab_Latn bam_Latn kab_Latn ltz_Latn kab_Latn gle_Latn kab_Latn